ברבורים משתקפים בפילים

ברבורים משתקפים בפילים הוא ציור שמן על בד משנת 1937 של הצייר הסוריאליסטי הספרדי סלבדור דאלי.

היצירה צוירה בתקופת בה צייר דאלי בשיטה הפרנואידית-קריטית.

היצירה מתארת שלושה ברבורים שוחים באגם, אשר השתקפותם במים יחד עם השתקפות העצים שמאחוריהם יוצרת דמויות של פילים עומדים. השתקפות הברבורים וצווארם דומה לראשי הפילים ואוזניהם, ואילו השתקפות העצים מדמה את רגלי הפילים.

בשמאל התמונה דמותו של אדם (ככל הנראה אדוארד ג'יימס, אחד מחבריו של דאלי) העומד בגבו לבעלי החיים בתמונה.

סלבדור דאלי
ציורים סוריאליסטים
ציורים משנות ה-1930
בעלי חיים באמנות